Koti | Sisustusblogi - sivu 4
Tämä upeasti kunnostettu vanha asunto on saanut osakseen valoisan ilmeen, johon kodikkuutta ja lämpöä tuovat alkuperäinen puulattia, talon rakenteelliset piirteet ja mielenkiintoa lisäävät yksityskohdat. Valoisan ilmeen seasta löytyy tunnelmallinen sisustus, joka kätkee itseensä hienoja kontrasteja sekä tummista pinnoista että rouheista materiaaleista. Myynnissä Alvhem -sivuilla.
Keittiön tasapainoinen tyyli syntyy seinustan pitkästä työskentelytasosta sekä rajoitetusta määrästä yläkaappeja, jolloin myös seinän tiilirappaus jää näyttävästi esiin. Valkoisena se kuitenkin hukkuu sopivasti muiden vaaleiden pintojen sekaan korostaen sisustuksen valkoista tyyliä. Keittiön päädyn syvennys on mainio paikka pienelle pöydälle, jossa voi nauttia välipalan kokkailun lomassa.
Viereisestä huoneesta löytyy runsaasti tilaa suurelle ruokapöydälle, jonka toiselta puolelta löytyy kaunis koristeellinen sohvapenkki. Se antaa kivaa kodikasta tunnelmaa ja vaihtelua penkkirivien rinnalle. Kulmassa muhkea musta nojatuoli tuo kivan mustan kontrastin sisustukseen.
Olohuoneesta löytyy istumapaikkoja kaikille halukkaille. Kulmaan sijoitettu leveä Le Grand Air nojatuoli on oiva paikka vaikkapa päivätorkkujen ottamiseen tai kirjan lukemiseen. Kokonaisuus täydentyy saman sarjan isommalla valkoisella sohvalla sekä tyylikkäällä mustalla nojatuolilla. Takaa tulvii myös upeasti luonnonvaloa suurista ikkunoista.
Päämakuuhuoneessa on kivasti tilaa ja avonainen säilytysratkaisu inspiroi pitämään hyllyt järjestyksessä. Halutessaan kaapin sisällön voisi toki peittää esimerkiksi verhokankaalla säilyttämään tilan kevyen ilmeen.
Tyyli jatkuu samanlaisena siirryttäessä huoneesta toiseen. Kodikkaat tekstiilit, tummat kalusteet ja printit seinillä tuovat kivaa rytmiä sekä yksityiskohtia huoneiden sisustukseen.
Lastenhuoneessa lelut ja kalusteet kulkevat sopisoinnussa muodostaen samalla käytännön ratkaisuja että mahdollistaen leikkimisen.
Kylpyhuoneen valtaa kokonaan valkoinen sekä hyvin suunniteltu valaistus. Helposti siirreltävät lasiovet korvaavat tilaa vievän suihkukaapin ja näin tila pysyy käytännöllisen avoimena.
Eteiseen rouheutta tuo vanha metallikaappi, joka toimii tietysti myös säilytyskalusteena.
Täydellisen peruskorjauksen kokenut vanha jugendtalo Hangossa tarjoaa todella tunnelmalliset puitteet viihtyisään asumiseen upeassa miljöössä. Tämä asuinrakennuksen toisessa kerroksessa sijaitseva 57 neliön valoisa asunto kunnioittaa tyylillään talon alkuperää, ja avoimen pohjaratkaisun ansiosta tekee arjen yhteisistä hetkistä nauttimisesta helppoa. Asunnon myynti-ilmoitus löytyy Etuovesta.
Valkoiseksi vahatta lankkulattia, puiset kalusteet sekä luonnonläheiset materiaalit ja värisävyt yhdessä puupintojen kanssa tekevät kokonaisuudesta miellyttävän ja harmonisen.
Katossa seikkailevat puuparrut, suuret ikkunat parvekkeelle ja katon vinot muodot antavat tiloille persoonallisen ilmeen.
Vaaleat sävyt korostavat upeasti puisia pintoja. Kontrastia sisustukseen on tuotu metallisilla yksityiskohdilla mm. valaisimissa.
Kodin lämmin tunnelma on läsnä kaikissa tiloissa. Kokonaisuuden kruunaa tilava parveke.